Mestská časť Bratislava–Dúbravka

Materiál na 18. rokovanie
Miestneho zastupiteľstva
9.júna 2009

Návrh riešenia v oblasti nakladania s komunálnymi odpadmi a riešenie stavu kontajnerových stojísk v mestskej časti Bratislava-Dúbravka

––––––––––––––––––––––––––––––––––––––––––––––––––––––––––––––-

Predkladateľ                                                                      Materiál obsahuje :

Ing. Ján Sandtner
starosta
                                    					 1.   Návrh uznesenia     
                                                                                                2. Uznesenie MR    
                                                                                                3.  Stanovisko komisie  ŽP, Ba P                                                                                                           
                                                                                                4.  Dôvodová správa                                                     
                                                                                                4.  Predkladaný materiál
                                                                                                5.  Prílohy 1. postupy
                                                                                                                  2. legislatíva
 Zodpovedný                                                                                            3. obrazová
PhDr.František Guth                                                                  		príloha	
Prednosta                                                                                                   4. vzory kontajner.
                                                                                                                       stojísk

Spracovateľ                                                                 prílohy sú k nahliadnutiu u vedúcej                
Ing. Jana Chválová                                                       odd. životného prostredia    
Vedúca odd . životného prostredia                               a poľnohospodárstva  a web stránke MĆ 
a poľnohospodárstva

 Návrh  uznesenia 

Miestne zastupiteľstvo mestskej časti Bratislava-Dúbravka
A. berie na vedomie 
Návrh riešenia v oblasti nakladania s komunálnymi odpadmi a riešenie stavu kontajnerových stojísk v mestskej časti Bratislava-Dúbravka 

B. schvaľuje 

1.	návrh riešenia podľa priloženého materiálu a návrh spracovania vzorových projektov dvoch typov kontajnerových stojísk podľa stanoviska Miestnej rady 
2.	poskytnutie účelovej dotácie vo výške 333 EUR na jedno stojisko tým žiadateľom, ktorých projekt bude schválený mestskou časťou, ktorý bude vyhovovať legislatívnym normám, po predchádzajúcom prerokovaní v komisii životného prostredia, bezpečnosti a poriadku a vo finančnej komisii

Uznesenie  MR  č. 257/2009 zo dňa 26.5.2009

Miestna rada 

A. berie na vedomie 
Návrh riešenia v oblasti nakladania s komunálnymi odpadmi a riešenie stavu kontajnerových stojísk v mestskej časti Bratislava-Dúbravka s pripomienkami

B. odporúča
miestnemu zastupiteľstvu schváliť 

3.	návrh riešenia podľa priloženého materiálu a návrh spracovania vzorových projektov dvoch typov kontajnerových stojísk podľa stanoviska Komisie životného prostredia, bezpečnosti a poriadku
4.	poskytnutie účelovej dotácie vo výške 333 EUR na jedno stojisko tým žiadateľom, ktorých projekt bude schválený mestskou časťou, ktorý bude vyhovovať legislatívnym normám, po predchádzajúcom prerokovaní v komisii životného prostredia, bezpečnosti a poriadku a vo finančnej komisii

Stanovisko komisie životného prostredia , bezpečnosti a poriadku zo dňa 13.5.2009 

K predmetnému návrhu má komisia nasledovné návrhy a pripomienky: 
-	K materiálu pripojiť návrh listu pre správcov objektov  v zmysle materiálu
-	Zabezpečiť vypracovanie 2 vzorových projektov kontajnerového stojiska ( lacnejšiu a murovanú variantu ) 
-	Rozložiť budovanie stojísk na obdobie 4 rokov a odstupňovať výšku príspevku mestskej časti na 1 stojisko stimulačne  nasledovne: 
-	v prvom roku  830 EUR
-	v druhom roku  660  EUR
-	v treťom roku    500 EUR
-	v štvrtom roku  330 EUR 
Pokiaľ by suma  vyčlenená v rozpočte mestskej časti na príspevky nepostačovala, nárok na príspevok sa prenesie do ďalšieho roku  v pridelenej výške.  Nárok na príspevok  bude prerokovaný po vybudovaní stojiska v poradí  podľa dátumu došlého  podania.  
-	Vysporiadanie  pozemku pre vybudovanie prístrešku – Prenájom – u pozemkov, ktoré bude prenajímať  mestská časť riešiť symbolickým nájomným 1EUR/m²/rok. 
-	V prípadoch, kde z priestorových dôvodov nie je možné stojisko vybudovať, vymedziť  plochu pre kontajnery vyznačením na komunikácii( chodníku) tak, aby zostala požadovaná prechodná šírka. 

    Stanovisko komisie ekonomickej  a podnikateľských aktivít z 1.6.2009 
    Komisia ekonomická a podnikateľských aktivít po posúdení návrhu riešenia v oblasti nakladania    s komunálnymi odpadmi a riešenia stavu kontajnerových stojísk v mestskej časti Bratislava- Dúbravka prijala nasledovné: 

a.	berie na vedomie predložený návrh riešenia v oblasti nakladania s komunálnymi odpadmi a riešenia stavu kontajnerových stojísk v mestskej časti Bratislava-Dúbravka, ktorý komisii predložilo oddelenie životného prostredia a poľnohospodárstva
b.	odporúča vyčleniť nenávratné dotácie na vybudovanie a úpravu kontajnerových stojísk na rok 2009 sumu 16 600 Eur, čo premietnúť do návrhu 1. úpravy rozpočtu bežných výdavkov na rok 2009 

Dôvodová správa 

    Dňom 1.7.2001 nadobudol účinnosť zákon č. 223/2001 Z.z. o odpadoch, ktorý bol postupne menený a doplňovaný. Tento zákon upravuje pôsobnosť orgánov štátnej správy a obcí, práva a povinnosti právnických a fyzických osôb  pri predchádzaní vzniku odpadov a pri nakladaní s odpadmi a týmto zákonom sa do právneho poriadku Slovenskej republiky preberajú právne akty Európskych spoločenstiev. 

   Podrobnosti o nakladaní s komunálnymi odpadmi a drobnými stavebnými odpadmi upravila obec Všeobecne záväzným nariadením Hlavného mesta SR Bratislava č. 6/2004 o 
nakladaní s komunálnymi odpadmi a drobnými stavebnými odpadmi na území hlavného mesta SR Bratislavy. ( úplné znenie)  Vo všeobecne záväznom nariadení obec ustanovila podrobnosti o spôsobe zberu a prepravy komunálnych odpadov, o spôsobe separovaného zberu jednotlivých zložiek komunálnych odpadov, o spôsobe nakladania s drobnými stavebnými odpadmi, ako aj miesta určené na ukladanie týchto odpadov a na zneškodňovanie odpadov. Cieľom VZN je chrániť životné prostredie, zdravie ľudí a dodržiavať čistotu na území hlavného mesta. 

    Podľa zákona č. 50/1976 Zb. o územnom plánovaní a stavebnom poriadku stavba musí byť navrhnutá tak, aby okrem iného bol zabezpečený odvoz, alebo iný spôsob zneškodnenia odpadu z užívania stavby. Podľa  vyhlášky MŽP SR č. 532/2002 Z.z. ktorou sa upravujú podrobnosti o všeobecných technických požiadavkách na výstavbu, každý bytový dom musí mať zabezpečené zariadenie na hygienicky bezchybné a požiarne bezpečné ukladanie domového odpadu. Zariadenie a priestor na nakladanie s odpadom musia byť umiestnené v súlade s požiadavkami  na ochranu  zdravia ľudí, životného prostredia, a ochranu pred požiarmi. 

Vymedzenie niektorých základných pojmov: 
•	Pôvodcom odpadu je každý, koho činnosťou odpad vzniká, alebo ten, kto vykonáva úpravu, zmiešavanie alebo iné úkony s odpadmi. 
•	Pôvodca komunálnych odpadov a drobných stavebných odpadov je povinný nakladať alebo inak s nimi zaobchádzať v súlade so Všeobecne záväzným nariadením obce.Okrem iného je tiež povinný zapojiť sa do systému zberu komunálnych odpadov v obci, užívať zberné nádoby zodpovedajúce systému zberu komunálnych odpadov a ukladať komunálne odpady alebo ich oddelené zložky a drobné stavebné odpady  na miesta určené obcou a do zberných nádob  zodpovedajúcich systému zberu komunálnych odpadov v obci. 
•	Komunálne odpady sú odpady z domácností vznikajúce na území obce pri činnosti fyzických osôb. Zahrňajú okrem iného zmesový komunálny odpad, odpad z trhovísk, odpad z čistenia ulíc, objemný odpad a drobný stavebný odpad. 
•	Miestny poplatok sa platí len za komunálny odpad umiestnený v zbernej nádobe. Pre určenie hmotnosti  1100 l nádoby je určený prepočítavací koeficient 5. ( VZN hlavného mesta SR Bratislavy č. 13/2007, ktorým sa mení VZN č. 13/2004 o miestnom poplatku za komunálne odpady a drobné stavebné odpady. Posledná zmena VZN č. 9/2008 s účinnosťou od 1.1.2009. 
Návrh postupu pri budovaní stojísk je v  prílohe č.1,  právne predpisy v oblasti s nakladania s komunálnymi odpadmi a drobnými stavebnými odpadmi sú v prílohe č. 2,  fotodokumentácia stojísk, kde spoločenstvá vlastníkov v bytových domoch prejavili záujem situáciu riešiť  je príloha č. 3  tohto materiálu. Príloha č. 4 je vzor riešenia  kontajnerových stojísk v murovanej ( nákladnejšia varianta ) a ľahkej konštrukcie s pletivom ( lacnejšia varianta  )  Prílohy sú z dôvodu  ich obsažnosti k nahliadnutiu na web stránke mestskej časti Dúbravka www.dubravka.sk  i na odd. životného prostredia a poľnohospodárstva. 

Materiál bol  predložený na prerokovanie do Komisie životného prostredia, bezpečnosti a poriadku a finančnej komisie . Komisia životného prostredia, bezpečnosti a poriadku materiál prerokovala s pripomienkami. Materiál bol prerokovaný na zasadaní Miestnej rady dňa 26.5.2009. Pripomienky sú zapracované do materiálu. 

Návrh riešenia v oblasti nakladania s komunálnymi odpadmi a riešenie stavu kontajnerových stojísk v mestskej časti Bratislava-Dúbravka

I.	Návrh riešenia

A.	Oblasť nakladania s objemnými odpadmi a drobnými stavebnými odpadmi 

1. Oddelenie životného prostredia  a poľnohospodárstva vypracuje plán rozmiestnenia veľkokapacitných kontajnerov, ktoré poskytne mestskej časti akciová spoločnosť OLO na zber objemných odpadov a drobných stavebných odpadov od 1.8.2009. 
Náklady spojené  s touto činnosťou budú hradené z dotácie, ktorú dostáva mestská časť na nakladanie s odpadmi z poplatku za nakladanie s odpadmi vyberaného hlavným mestom. Prvá etapa od 28.4.2009 do 31.7.2009 sa už realizuje. 

2.Vlastníci bytov (pôvodcovia odpadu) budú upozornení prostredníctvom svojich správcov  na zákaz umiestňovať objemný a drobný stavebný odpad v okolí kontajnerových stanovíšť, nakoľko je to v rozpore s VZN č. 6/2004 hlavného mesta SR Bratislavy o nakladaní s komunálnymi odpadmi a drobnými stavebnými odpadmi na území hlavného mesta SR Bratislavy. 
                                                                                                T: trvalý

3. Pôvodcovia odpadu sú povinní požiadať o odvoz a zneškodnenie objemného odpadu a drobných stavebných odpadov oprávnenú osobu, pokiaľ ide o odvoz mimo triedeného zberu a to na vlastné náklady. 
                                                                                                T: trvalý

B.	Oblasť nakladania so zmesovým komunálnym odpadom

1.   Miestny úrad zabezpečí vypracovanie  2 typových  projektov riešenia  kontajnerových stojísk v murovanej ( nákladnejšia varianta ) a ľahkej konštrukcie s pletivom ( lacnejšia varianta  )  z prostriedkov mestskej časti  na budovanie nových kontajnerových stanovíšť v spolupráci s OLO a.s. tak, aby splňal požiadavky  na dostatočný počet nádob  aj v súvislosti so separovaným zberom. Pre zjednodušenie postupu navrhujem, aby nové stanovištia splňali kritériá vymedzené v ustanovení 139b ods. 6 písm.a) stavebného zákona pre drobné stavby, ktoré majú doplnkovú funkciu pre hlavnú stavbu a ktoré nemôžu ovplyvniť životné prostredie a to prízemné stavby, ak ich zastavaná plocha nepresahuje 25m² a výška 5m. Na tieto stavby postačí ohlásenie stavebnému úradu. 

 2. Mestská časť Bratislava- Dúbravka vyzve vlastníkov bytov prostredníctvom správcov 
     bytových domov, ktoré nemajú vybudované kontajnerové stanovištia na umiestnenie 
      nádob na komunálny odpad, aby si ich vybudovali v súlade s príslušnými zákonnými
 ustanoveniami do 12 mesiacov od doručenia výzvy. Ak do tohto termínu nebude kontajnerové stanovište legálne vybudované, MČ vyrubí správcovi bytového domu daň za zaujatie verejného priestranstva. 
                                                                T : do 30.6.2009

3.Mestská časť Bratislava- Dúbravka vyzve vlastníkov bytov prostredníctvom správcov bytových domov, ktorých stanovištia kapacitne nepostačujú na umiestnenie nádob na komunálny odpad,  aby do 12 mesiacov zabezpečili ich rozšírenie. 
                                                                         T : do 30.6.2009

4. Mestská časť Bratislava- Dúbravka vyzve vlastníkov bytov prostredníctvom správcov bytových domov, ktoré majú vybudované stanovištia kontajnerov, ale nemajú vzťah k pozemku, aby si pozemok do 12 mesiacov vzťah k pozemku vysporiadali, napr.  prenájmom . 

                                                                         T : do 30.6.2009

5. Na zlepšenie enviromentálnej výchovy  na školách  usporiada oddelenie životného prostredia a poľnohospodárstva v spolupráci s oddelením školstva a riaditeľmi základných škôl  besedu, prípadne inú formu osvety smerujúcu k výchove najmladšej generácie k čistému a zdravému životnému prostrediu. 

                                                                        T : do 31.12.2009

Pasportizácia stavu kontajnerových stojísk v mestskej časti Bratislava- Dúbravka  a návrhy na zlepšenie existujúceho stavu. 

     V mestskej časti Dúbravka sa začínajú stále častejšie objavovať problémy s čistotou na kontajnerových stojiskách . Mnohé existujúce stojiská sa javia ako nevyhovujúce, nielen z hľadiska zlého technického stavu  ale i umiestnenia .
V súvislosti s  nedostatkom parkovacích miest  a sú vozidlá často zaparkované tak, že nie je možné v nich umiestnené kontajnery vysypať.  Z tohto dôvodu, ako ukázala  kontrola v teréne 
vo väčšine ( 159 prípadov )   z 240 kontajnerových stanovíšť kontajnery  stoja na chodníku, komunikácii a parkovisku v rozpore s cestným zákonom  a účelom,  ktorému má chodník a parkovisko slúžiť. Do prázdnych prístreškov často nedisciplinovaní občania uložia odpad, čím dôjde k znečisteniu priestranstva. 

    Keďže sa za posledných 10 rokov zmenil systém zberu komunálneho odpadu, pribudli kontajnery na separovaný zber, je potrebné, tam kde je to možné situáciu riešiť. 

     Povinnosti pôvodcu komunálneho odpadu upravuje Všeobecne záväzné nariadenie hlavného mesta SR Bratislavy  č. 12/2001 O nakladaní s komunálnymi odpadmi a drobnými stavebnými odpadmi na území hlavného mesta  SR Bratislavy .
     Kontajnerové stojisko  je súčasťou občianskej vybavenosti a patrí k bytovému domu, preto je čistota stojiska  a jeho technický stav, umiestnenie kontajnerov na stanovišti ( pokiaľ stojisko nie je ) záležitosťou a zodpovednosťou  vlastníka domu ( spoločenstva vlastníkov). 
       Vybudovaním a uzatvorením prístreškov sa odstráni problém znečisťovania stojiska a ukladania odpadu  cudzími osobami ako i znečisťovania širšieho okolia pri roznášaní odpadu za veterného počasia. 

Výsledky kontroly a navrhované riešenia na odstránenie nedostatkov. 

Na zlepšenie existujúceho stavu  navrhujeme : 
1. Odstrániť prístrešky nevhodne umiestnené, s náhradou vybudovania nového prístrešku na 
vhodnejšom mieste.  
2.Tam, kde nie je prístrešok  vôbec, a priestorové možnosti to dovoľujú,  návrh na vybudovanie.
3. Za chodníkom sa často nachádzajú spevnené plochy pôvodného stojiska. Tieto využiť na umiestnenie kontajnerov na separovaný zber, kde je periodicita vysýpania menšia. 
4. Na základe zistených skutočností rokovať so správcami a vlastníkmi domov o prijatí konkrétnych navrhovaných opatrení, možnostiach vysporiadania pozemku pod stojiskom, technického riešenia, finančného zabezpečenia a pod. 
5. Preveriť vlastníctvo uzatvorených starých rozpadajúcich sa garáží . Vzhľadom k zlému  technickému stavu  je potrebná oprava alebo odstránenie. 
6. Na miestach kde je viacero kontajnerov pre zber papiera, plastov a skla tieto odstrániť a riešiť častejším vyprázdňovaním týchto nádob. 
7. Na miestach kde chýbajú kontajnery na separovaný zber doplniť.  

Výsledky zistení boli spracované do mapového a písomného komentáru s určením miesta stojiska, identifikáciou správcu ( vlastníka)  popisom  skutkového stavu a návrhom na riešenie. Tento materiál je obsiahly a je  k nahliadnutiu na Odd. životného prostredia a poľnohospodárstva . 

Z pohľadu vykonanej kontroly je potrebné riešiť prioritne : 

Odstránenie  nefunkčných betónových  ohrádok- bývalé státia kontajnerov, ktoré sú nedostupné pre súčasný systém zberu: 
Odstránenie je podmienené vybudovaním nového prístrešku na vhodnejšom mieste. 

Cabanova 8 – nedostupná pre obsluhu  z dôvodu  parkujúcich vozidiel – aj  kontajnery MČ 
Pri kríži 8 – (Cabanova 10) vo dvore, nedostupná 
Drobného 2 – nevhodne a ďaleko umiestnená, stále znečistená objemným odpadom , kontajnery stoja na ceste 
Ušiakova 6  nevhodne a ďaleko umiestnená, stále znečistená, kontajnery stoja na ceste 

Návrh na vybudovanie prístreškov na trvalé umiestnenie kontajnerov
V nižšie uvedených lokalitách dochádza  k neustálemu znečisťovaniu okolia kontajnerov, sťažnostiam obyvateľov, problémom s vyprázdňovaním nádob kôli parkujúcim vozidlám,  záberu parkovacích miest.  S ohľadom na existujúce problémy v nižšie uvedených lokalitách by mali byť  stojiská riešené v prvej etape. 
Dôvody: 
Nejedlého 19- záber parkovacích miest 
Drobného 2 – stojisko nefunkčné, neustále znečistené 
KPT Rašu 29 – vybudovať prístrešok vedľa parkoviska 
Saratovská 2 – kontajnery stoja na pešej zóne 
Landauova 36 – preveriť možnosť stavebnej úpravy  a využiť existujúci priestor stojiska 
Landauova 26- preveriť možnosť stavebnej úpravy  a využiť existujúci priestor stojiska 
Bazovského 14 – znečisťovanie zelene 
Státia  Saratovská 4 ,6,14,16 –  najprv je potrebné preriešiť organizáciu dopravy – usmerniť živelné  parkovanie -  OLO máva problém vysýpať kontajnery kôli zle zaparkovaným autám 
Následne sa dá uvažovať s vybudovaním prístreškov . 

Beňovského 6  -  znečisťovanie Parku družby,  spevniť plochu, separovaný zber posunúť za chodník alebo vybudovať prístrešok na okraji parkoviska 
Beňovského 16  - znečisťovanie Parku družby 
Bošániho 19  -  záber parkovacích miest , spevniť plochu, presunúť separovaný zber 

Keďže správcovia   z vyššie uvedených  miest zatiaľ nezareagovali a neprejavili záujem situáciu riešiť, budú oslovení individuálne. 

    Dňa 4.3.2009 sa konala pracovná porada k problému znečisťovania kontajnerových stojísk v mestskej časti Bratislava- Dúbravka so správcami bytových domov, ktorých je viac ako 30 a zástupcami spoločenstiev bytových domov  za účelom  zlepšenia technického stavu a čistoty stojísk ako i poukázania na problémy znečisťovania verejných priestranstiev u kontajnerov stojacich na komunikáciách, parkoviskách a chodníkoch. 
    Zo strany mestskej časti bola prisľúbená pomoc pri hľadaní  vhodných priestorov  pre vybudovanie stojísk, pri vysporiadavaní vlastníckych vzťahov,  pomoc v procese získavania povolenia na výstavbu drobnej stavby  a v rámci možností i finančný príspevok, pokiaľ bude orgánmi obce schválený. 

  Do 30.4.2009 prejavili záujem situáciu riešiť a požiadali o finančný príspevok prostredníctvom správcov  spoločenstvá vlastníkov v týchto bytových domoch : 

1.	Repašského 1  - zastrešenie a rekonštrukcia existujúcich betónových ohrádok 

2.	Fedákova 28 – bez prístrešku, vybudovať prístrešok za chodníkom 

3.	Ľuda Zúbka 1-7 – bez prístrešku, identifikovať majetkový vzťah k priľahlej garáži

            ( sklad na náradie), preveriť možnosť upraviť ju  na stojisko pre kontajnery 

4.	Lipského 2 – návrh zbúrať nefunkčnú garáž ( sklad na náradie) 

5.	Kpt Rašu 13-15 – kontajnery stoja na komunikácii- v okolí nie je vhodný priestor na budovanie prístrešku 

6.	Homolova 19 – prístrešok vybudovať za chodníkom 

7.	Pri kríži 16- spevniť plochu, vybudovať  prístrešok  za chodníkom 

8.	Pri kríži 20 – kontajnery stoja na ceste 

9.	Fedákova 38-40-42 -  v okolí nie je vhodný priestor na budovanie prístrešku 

10.	 Fedákova 34-36  - vybudovať prístrešok za chodníkom

11.	K. Adlera 3 – vybudovať prístrešok za chodníkom 

12.	Drobného 8-10 – využiť  spevnenú plochu,  vybudovať celý prístrešok 

13.	Drobného 21- zastrešenie a uzatvorenie prístrešku 

14.	Drobného 12-14 -  dvoj prístrešok je zastrešený, uzamknúť stojisko 

15.	Kpt. Rašu 25 -  zastrešenie a uzatvorenie prístrešku 

16.	Gallayova 1-9  uzatvorenie stojiska

17.	 Nejedlého 14 – vybudovanie prístrešku